Title: xxxxxxxxxx
Author: Slovtech0502
Last saved by: Zlatica Mikšová
Company: KRHaZZ

(Návrh)

KÚPNA  ZMLUVA

uzatvorená podľa § 588 a nasl. Občianskeho zákonníka a zákona Národnej rady Slovenskej republiky č. 278/1993 Z. z. o správe majetku štátu 
v znení neskorších predpisov
___________________________________________________________________________

Zmluvné strany : 

Predávajúci : 	Slovenská republika, Krajské riaditeľstvo Hasičského a záchranného   zboru  v Žiline 
so sídlom :          Námestie požiarnikov 1, 010 01  Žilina 
ICO:                   37809369
zastúpený:     	plk. Mgr. Stanislav Stašík, riaditeľ Krajského riaditeľstva Hasičského a záchranného zboru v Žiline
právna forma:     štátna rozpočtová organizácia

(ďalej  len  „predávajúci“)   

a

Kupujúci:          mesto Dolný Kubín
so sídlom :          Hviezdoslavovo nám. č. 1, 026 01 Dolný Kubín 
IČO:                    00314463
zastúpený:           Ing. Ivan Budiak,  primátor mesta Dolný Kubín   
právna forma:      samostatný územný a samosprávny celok – obec 

     (ďalej  len „kupujúci“).

Čl. I
Predmet zmluvy

1.	Predmetom zmluvy je prevod vlastníckeho práva k nehnuteľnostiam vo vlastníctve  Slovenskej republiky, v správe Krajského riaditeľstva  Hasičského a záchranného zboru v Žiline, ktoré sa nachádzajú v katastrálnom území Dolný Kubín, obec Dolný Kubín, okres Dolný Kubín a sú zapísané na liste vlastníctva č. 4925, vedeného Katastrálnym úradom,  Správou katastra v Dolnom Kubíne, a to        
a)  pozemky-parcely registra C:  parc. č. 773/2 vo výmere  16 010 m^2-  zastavané plochy    a nádvoria ,  parc. č. 773/9 vo výmere 204 m^2- zastavané plochy a nádvoria, parc.            č.  773/10 vo výmere 228 m^2- zastavané plochy a nádvoria, par.č.773/11 vo výmere      98 m^2 - zastavané plochy a nádvoria,   
b)  stavby:   súp. č.  2105 na parcele č. 773/9- sklad,  súp. č. 2110 na parcele č. 773/10-                ubytovňa,  súp. č. 2112 na parcele  č. 773/11- chemický sklad, 
c)  ostatné:  nezapísané na LV, uvedené v znaleckom posudku č. 6/2007 zo dňa 12. 2. 2007,   ktorý vypracoval Ing. arch. Július Facuna - oplotenie, studňa  kopaná pri objekte VSB    č. s. 2100, studňa pri trafostanici, trafostanica, kanalizačné šachty, plynová prípojka, kanalizačné rozvody, spevnené plochy, 
      všetko v spoluvlastníckom podiele 1/1 . 
2.	Celý predmet zmluvy je podrobne špecifikovaný a ocenený  v znaleckom posudku  číslo 6/2007 zo dňa 12. 2. 2007,  ktorý vypracoval Ing. arch.  Július Facuna, Odbojárov 1956/5, Dolný Kubín, znalec v odbore stavebníctvo, odvetvie oceňovanie nehnuteľností. Všeobecná hodnota nehnuteľností, ktoré  sú predmetom tohto prevodu predstavuje sumu 6 700 000 Sk,  slovom: šesť miliónov sedemstotisíc slovenských korún.
 
3.	Predávajúci predáva vyššie špecifikované  nehnuteľnosti uvedené v bode 1. písm. a), b) a c) vrátene príslušenstva za dohodnutú kúpnu cenu a za podmienok  uvedených v tejto zmluve a kupujúci sa zaväzuje predmet zmluvy prevziať a zaplatiť zaň  kúpnu cenu, uvedenú          v  čl. III. tejto zmluvy. 

Čl. II.
Účel  prevodu

1.	Kupujúci sa zaväzuje, že nehnuteľnosti špecifikované v čl. I. tejto zmluvy využije na účely  výstavby  verejnoprospešných stavieb – vybudovanie miestnej  komunikácie  s  priľahlým  chodníkom,  zelenými pásmi a verejne prístupnými  parkovacími plochami, čím sa zabezpečí  skvalitnenie dopravnej situácie v  meste  Dolný  Kubín,  najmä  znížením  dopravného  zaťaženia v úseku železničného priecestia,  a tým zvýšenie bezpečnosti premávky, odstránenie bodovej závady a zabezpečenie bezprostredného  príjazdu                k nemocnici s poliklinikou. Súčasťou výstavby je aj asanácia schátralých stavieb na pozemkoch parc. č. 773/9, 773/10 a 773/11.

2.	Účel využitia podľa  bodu 1. kupujúci preukázal urbanistickou štúdiou „Dolný Kubín - Pod studničkou“, ktorú  mestské zastupiteľstvo schválilo uznesením č. 118/2004 z 29. 7. 2004     a ktorá tvorí neoddeliteľnú súčasť tejto zmluvy. Kupujúci sa zaväzuje dodržať dojednaný účel  využívania  prevádzaných nehnuteľností najmenej po dobu piatich rokov od nadobudnutia vlastníckeho práva. 

3.	V prípade,  že  v   tejto dobe  kupujúci  zmení  dojednaný  účel  využitia  nehnuteľností  alebo  ich časti, je  povinný  túto skutočnosť   oznámiť  predávajúcemu  písomne a v lehote do 6 mesiacov odo dňa zmeny  účelu  je povinný  doplatiť predávajúcemu  rozdiel medzi dohodnutou  kúpnou cenou  podľa  čl. III. tejto zmluvy  a primeranou cenou  podľa  § 8a ods. 5 zák. Národnej rady Slovenskej republiky č. 278/1993 Z. z. o správe majetku  štátu v znení neskorších predpisov (ďalej len „zákon“), ktorou je všeobecná  hodnota majetku  podľa znaleckého posudku č. 6/2007 zo dňa 12. 2. 2007, vypracovaného  Ing. arch. Júliusom Facunom, znalcom  pre  odvetvie  oceňovanie  nehnuteľností. Znalecký posudok č. 6/2007 zo dňa 12. 2. 2007 tvorí neoddeliteľnú súčasť tejto zmluvy.

4.	Ak dohodnutý účel využívania nehnuteľností  nebude  dodržaný z časti, rozdiel, určený  na doplatenie v prípade pozemkov, bude stanovený na základe geodetického zamerania pomerne a v prípade stavieb, za každý objekt, u ktorého došlo k zmene účelu samostatne. V prípade, že kupujúci  v určenej  6-mesačnej lehote cenový rozdiel nedoplatí, zmluva stráca platnosť  nasledujúci deň po uplynutí tejto lehoty.  

5.	U predávajúceho ide o nehnuteľný majetok, ktorý neslúži a ani v budúcnosti nebude slúžiť Krajskému riaditeľstvu Hasičského a záchranného zboru v Žiline na plnenie jeho úloh. Preto bol rozhodnutím č. p.: KRHZ-160/R-2006 zo dňa 20. 6. 2006  vyhlásený za prebytočný.    Vo vykonanom ponukovom konaní podľa § 8 zákona bol ponúknutý piatim štátnym organizáciám v regióne, ktoré oň neprejavili záujem.
Čl. III.
Kúpna cena a platobné podmienky

1.	Všeobecná hodnota nehnuteľností, ktoré sú predmetom prevodu,  predstavuje podľa znaleckého posudku č. 6/2007 zo dňa 12. 2. 2007  sumu  6 700 000 Sk, slovom: šesť miliónov sedemstotisíc slovenských korún. 

2.	Vzhľadom na dohodnutý účel využívania  kupovaných nehnuteľností  u kupujúceho sa kúpna cena nehnuteľností  stanovuje dohodou zmluvných strán na  50% z primeranej ceny  podľa § 8a ods. 5 zákona, určenej  znaleckým posudkom  č. 6/2007 zo dňa 12. 2. 2007. Celková  cena  kupovaných nehnuteľností  sa tak zmluvnými stranami dojednáva podľa  zákona Národnej rady Slovenskej republiky č.  18/1996 Z. z.  o cenách v znení neskorších predpisov a  § 11 ods. 3  zákona  na  3 350 000 Sk, slovom: tri milióny tristopäťdesiattisíc slovenských korún. 

3.	Kúpnu cenu zaplatí kupujúci  bankovým prevodom  do Štátnej pokladnice Bratislava, číslo účtu 7000169123/8180. Za deň úhrady  sa považuje deň, v ktorom došlo k pripísaniu  predmetnej sumy na účet predávajúceho. 

4.	Kúpnu cenu je kupujúci povinný zaplatiť v lehote do 60 dní od nadobudnutia platnosti tejto kúpnej zmluvy. Ak kupujúci nezaplatí kúpnu cenu  najneskôr v posledný deň tejto lehoty, predávajúci odstúpi od zmluvy jednostranným písomným právnym úkonom doručeným kupujúcemu.  

Čl. IV.
Predkupné  právo
 
1.	Zmluvné strany dojednávajú podľa § 11 ods. 4 zákona k prevádzaným nehnuteľnostiam predkupné právo v prospech predávajúceho  ako časovo obmedzené vecné právo v trvaní piatich rokov od nadobudnutia  vlastníckeho práva kupujúcim. 

2.	Predkupné právo sa dojednáva za nasledovných podmienok:  V prípade predaja alebo iného scudzenia  nehnuteľností  nadobudnutých kupujúcim na základe tejto zmluvy  pred uplynutím piatich rokov od ich nadobudnutia  má predávajúci predkupné právo na kúpu týchto nehnuteľností za cenu, za ktorú  kupujúci  nadobudne nehnuteľnosti od  predávajúceho . V prípade znehodnotenia nehnuteľností sa cena primerane zníži.  

Čl. V.
Nadobudnutie vlastníckeho práva

1.	Vlastnícke právo nadobudne kupujúci  dňom povolenia vkladu  vlastníckeho práva do katastra  nehnuteľnosti.  Návrh na vklad  do katastra nehnuteľností podá predávajúci  po splnení všetkých dojednaných podmienok podľa tejto zmluvy a po riadnom a včasnom zaplatení kúpnej ceny.  

2.	Spolu s návrhom na vklad  vlastníckeho práva  do katastra nehnuteľnosti podá predávajúci   aj návrh na zápis predkupného práva  dojednaného v čl. IV. tejto zmluvy. 

3.	Predávajúci  vyhlasuje, že na prevádzaných nehnuteľnostiach  neviaznu žiadne dlhy, vecné bremená  a ani iné ťarchy. 

4.	Kupujúci vyhlasuje, že stav nehnuteľnosti  mu je známy a preberá ich v stave, v akom sa nachádzajú. 

5.	Predávajúci odovzdá kupujúcemu predmet zmluvy preberacím protokolom v lehote 14 dní od nadobudnutia účinnosti zmluvy.

6.	Na základe tejto zmluvy podá predávajúci  návrh na vklad do katastra nehnuteľnosti    Katastrálneho úradu Žilina, Správa katastra  Dolný Kubín takto: 

Kat. územie Dolný Kubín, obec Dolný Kubín, okres Dolný Kubín

na  časť A- LV:        
pozemky-parcely registra C:  parc. č. 773/2 vo výmere  16 010 m^2-  zastavané plochy a nádvoria ,  parc. č. 773/9 vo výmere 204 m^2- zastavané plochy a nádvoria, parc. č.  773/10 vo výmere 228 m^2 – zastavané   plochy a nádvoria, par.č.773/11 vo výmere 98 m^2 - zastavané plochy a nádvoria  stavby:   súp. č.  2105 na parcele 773/9- sklad,  súp. č. 2110 na parcele 773/10-  ubytovňa,  súp. č. 2112 na parcele 773/11- chemický sklad

na  časť B- LV: 
mesto Dolný Kubín
Hviezdoslavovo nám. č. 1, 026 01 Dolný Kubín 
IČO:  00314463
                                                                                     Spoluvlastnícky podiel : 1/1

Na časť  C- LV:  
Predkupné právo v prospech: Slovenská republika, Krajské riaditeľstvo Hasičského a záchranného zboru v Žiline, sídlo: Námestie požiarnikov 1, 010 01  Žilina, IČO: 37809369, ako vecné právo  v trvaní piatich rokov od vkladu vlastníckeho práva  voči  vlastníkovi  pod B- LV  za nasledovných podmienok:  v prípade predaja alebo iného scudzenia nehnuteľností nadobudnutých kupujúcim na základe kúpnej zmluvy zo dňa ............. pred uplynutím piatich rokov od ich nadobudnutia má predávajúci predkupné právo na kúpu týchto nehnuteľností     za cenu, za ktorú kupujúci nadobudne nehnuteľnosti od predávajúceho. V  prípade  znehodnotenia nehnuteľnosti sa cena primerane zníži.

Čl. VI.
Záverečné ustanovenia

1.	Kúpa nehnuteľností bola schválená na zasadnutí Mestského zastupiteľstva v Dolnom  Kubíne uznesením č. 223 zo dňa 15. 12. 2005. 

2.	Táto zmluva nadobúda platnosť podľa § 11 ods. 5 zákona  dňom udelenia súhlasu Ministerstvom financií Slovenskej republiky a účinnosť dňom povolenia vkladu vlastníckeho práva v prospech kupujúceho do katastra nehnuteľností. 

3.	Zmluvné strany dojednávajú, že náklady spojené s vkladom do katastra nehnuteľností uhradí kupujúci. 

4.	Zmluvné strany vyhlasujú, že k uzatvoreniu tejto zmluvy sú oprávnené, plne spôsobilé na právne úkony a ich zmluvná voľnosť nie je obmedzená.
 
5.	Zmluvné strany uzatvárajú zmluvu na základe pravej a slobodnej vôle, bez nátlaku a tiesne, obsahu zmluvy porozumeli a súhlasia s ním, čo potvrdzujú svojimi podpismi ich oprávnení zástupcovia.

6.	Zmluva sa vyhotovuje v siedmich  rovnopisoch, pričom pre každú zmluvnú stranu sú určené dva rovnopisy, jeden rovnopis je určený pre Ministerstvo financií Slovenskej republiky a dva  pre správu katastra. 

7.	Právne vzťahy touto zmluvou výslovne neupravené sa spravujú príslušnými ustanoveniami zákona, zákona č. 40/1964 Zb. Občiansky zákonník v znení neskorších predpisov  a ostatných všeobecne záväzných právnych predpisov. 

Prílohy: 

1.	Znalecký posudok  č. 6/2007 zo dňa 12. 2. 2007 
2.	Urbanistická štúdia  „Dolný Kubín – Pod studničkou“, schválená Mestským zastupiteľstvom v Dolnom Kubíne
3.	Špecifikácia účelu využitia prevádzaného majetku zo dňa 9. 2. 2007  

V Žiline dňa ............................

                  Predávajúci:                                                                                    Kupujúci: 

................................................                                                      ................................................
       
         plk. Mgr. Stanislav Stašík                                                              Ing. Ivan Budiak  
        riaditeľ  Krajského riaditeľstva                                                  primátor mesta Dolný Kubín
Hasičského a záchranného zboru v Žiline